

[image: címer Hmegy]Homokmégy Községi Önkormányzat
6341 Homokmégy, Kossuth L. u. 16.
 78/454-064
e-mail: homokmegy@homokmegy.hu

	PÁLYÁZATI  FELHÍVÁS !



A Kulturális és Innovációs Minisztérium megbízásából a Nemzeti Kulturális Támogatáskezelő nyílt pályázat keretében meghirdette a Bursa Hungarica Felsőoktatási Önkormányzati Ösztöndíjrendszer 2027. évi pályázati fordulóját hátrányos helyzetű, szociálisan rászoruló fiatalok felsőoktatási tanulmányainak támogatására, melyhez Homokmégy Községi Önkormányzat is csatlakozott. 

A program keretében olyan szociálisan hátrányos helyzetű felsőoktatásban résztvevő hallgatóknak folyósítható az ösztöndíj, akik a települési önkormányzat illetékességi területén lakóhellyel rendelkeznek, felsőoktatási intézményben (felsőoktatási hallgatói jogviszony keretében) teljes idejű (nappali munkarend) alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőoktatási szakképzésben folytatják tanulmányaikat. 

A pályázatot az EPER-Bursa rendszerben kitöltve, véglegesítve, onnan kinyomtatva, aláírva kizárólag a lakóhely szerint illetékes települési önkormányzat polgármesteri hivatalánál –Homokmégy Községi Önkormányzat 6341 Homokmégy, Kossuth utca 16. - kell benyújtani személyesen, vagy postai úton. 


A pályázat rögzítésének és az önkormányzathoz történő benyújtásának határideje:
2026. november 5.

Figyelem!

A pályázatbeadáshoz az EPER-Bursa rendszerben egyszeri pályázói regisztráció szükséges, melynek elérése:
https://bursa.emet.hu/paly/palybelep.aspx

Azok a pályázók, akik a korábbi pályázati évben regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe.

A pályázat kötelező mellékletei:
· A felsőoktatási intézmény által elektronikusan kibocsátott hallgatói jogviszony-igazolás kinyomtatva és a pályázó által aláírva, vagy eredeti, papír alapú hallgatói jogviszony-igazolás, illetve annak hiteles másolata a 2026/2027. tanév első félévéről.
· Igazolás a pályázó és a pályázóval egy háztartásban élők[footnoteRef:1] egy főre jutó havi nettó jövedelméről. [1:  ] 

A pályázati űrlap csak a fent meghatározott kötelező mellékletekkel együtt érvényes, valamely melléklet hiányában a pályázat formai hibásnak minősül.


Egy háztartásban élők: a pályázó lakóhelye szerinti lakásban életvitelszerűen eggyüttlakó, ott bejelentett lakóhellyel vagy tartózkodási hellyel rendelkező személyek.

